**SAPPIHAPPOJEN IMEYTYMISTUTKIMUS**

**JK3MN**

PERIAATE

Tauro-23-(75Se)seleeni-25-homokoolihappo (SeHCAT) on sappihappojohdos, jota ei esiinny luonnossa. SeHCAT käyttäytyy ihmisessä kuten koolihappo soveltuen enterohepaattisen kierron tutkimiseen. Se absorboituu ileumissa sappihappojen tavoin ja maksa poistaa sen porttilaskimoverestä ja erittää suolistoon.

INDIKAATIOT

Kroonisen ripulin selvittely ja sappihappomalabsorption diagnostiikka..

Kontraindikaatiot

 Ei tiedossa.

RADIOLÄÄKE, VALMISTUS

75Se-SeHCAT-kapseli toimitetaan käyttövalmiina kapselina, ks. Radiolääkkeiden valmistus.

ANNOS

 370 kBq.

POTILAAN ESIVALMISTELU

 Sappihappojen imeytymiseen vaikuttavat lääkkeet (esim. Guarem, Antepsin, Alsucral, Succosa, Questran, Lestid) saattavat muuttaa tutkimustulosta, joten niiden käyttö keskeytetään kaksi päivää ennen tutkimusta. Taukoa jatketaan yhdeksän päivää kunnes tutki­mus on tehty.

RADIOLÄÄKKEEN ANTAMINEN

 Anna radiolääke suun kautta kapselina. Potilas juo vähintään 15 ml vettä ennen kapselin ottamista, kapselin ottamisen ai­kana ja kapselin ottamisen jälkeen, jotta kapseli joutuu mahdollisimman nopeasti ja var­masti ma­halaukkuun.

LAITTEET

Gammakamera Kollimaattori

Siemens Symbia 2- tai 5 -huone ilman kollimaattoria

TUTKIMUKSEN SUORITUS

 Mittaa maksan ja suolis­ton alueen radioaktiivisuus 3 tunnin kuluttua radiolääkkeen antamisesta ilman kollimaattoria suoraan edestä (ANT) ja takaa (POST). Mittaus­aika on 300 sekuntia. Kameran kuvapäiden tulee olla mittauksen aikana mahdollisimman etäällä ääriasennossa. Mittaa tausta samalla mittausgeometrialla ennen ja jälkeen potilastut­kimusta. Mittaus kestää 10 min, ks. **Gammakamerakohtainen kuvausohje**.

Mittaus toistetaan 7 vuorokauden kuluttua täsmälleen samalla mittausgeomet­rialla. Saatujen tulosten perusteella lasketaan sappihappojen retentio elimistössä.

* Merkitse ylös gammakameran tutki­muspöydän korkeus toista mittausta varten.
* Metalliset ja muut mittausta häiritsevät esineet poistetaan kuvattavalta alueelta.
* Keskitä potilaan napa kuvauspään keskikohdalle.
* Taustatason tulee olla koko tutkimuksen ajan mahdollisimman pieni ja vakio. Poista säteilylähteet huo­neesta. Varmista, ettei käytävällä tai viereisessä kuvaus­huoneessa ole säteilevää potilasta.

Tutkimus kestää 7 vuorokautta.

TULOS

Fyysikko laskee tuloksen.

Tutkimuksesta annetaan lausunto.

VIITEVÄLI

 Kirjallisuuden mukaan terveillä koehenkilöillä merkkiaineen kokonaisretentio on vielä viikon kuluttua keskimäärin 40 % (vaihdellen 19-79 %, mitattu kokoheho laskurilla). Jos sappihappojen imeytyminen ileumissa on alentunut, todetaan selvästi alentuneita arvoja.

HUOMAUTUKSET

* Imetys on lopetettava (ICRP 128) ks. yleisohje Potilaan lähettäminen isotooppitutkimukseen: [Syntymät­tömien ja vastasyntyneiden lasten suojeleminen vanhempien altistuessa säteilylle isotooppitutkimusten tai -hoitojen yhteydessä: Imettävät naiset.](https://intra.oysnet.ppshp.fi/dokumentit/_layouts/15/WopiFrame.aspx?sourcedoc=%7beae31f1e-88d6-46ce-9ab4-7882f83ad453%7d&action=default)
* Suoliston toimintaan vaikuttavat lääkkeet (esim. Imodium) merkitään ylös. Potilaan suo­listoa ei saa tyhjentää laksatiiveilla tai peräruiskeilla ensimmäisen ja toisen mittauksen vä­liaikana.